Publication: Magyar Közlöny
Issue: MK-2008-94 (Year: 2008, Number: 94)
Era: 2004-2010
Section: Az illetmény és egyéb juttatások a köztisztviselõk jogállásáról szóló 1992. évi XXIII. törvény (továbbiakban:
Paragraph Index: 1221

(78) 437-116. Bácsalmás Város Önkormányzatának Képviselõ-testülete pályázatot ír ki jegyzõi állás betöltésére Pályázati feltételek: – magyar állampolgárság, – büntetlen elõélet, – cselekvõképesség, – igazgatásszervezõi vagy állam- és jogtudományi doktori képesítés vagy okleveles közigazgatási menedzser képesítés, H I V A T A L O S É R T E S Í T Õ 2008/26. szám – jogi vagy közigazgatási szakvizsga vagy az Országos Közigazgatási Vizsgabizottság (OKV) elnöksége által a teljeskörûen közigazgatási jellegûnek minõsített tudományos fokozat alapján adott mentesítés, – legalább kétévi közigazgatási gyakorlat. A képviselõ-testület közigazgatási szakvizsgával nem rendelkezõ személyt is kinevezhet, feltéve hogy a kinevezéstõl számított egy éven belül a jogi vagy közigazgatási szakvizsgát vagy a szakvizsga alól az OKV elnöksége által a teljeskörûen közigazgatási jellegûnek minõsített tudományos fokozat alapján adott mentesítést megszerzi. Nem létesíthetõ közszolgálati jogviszony, ha a köztisztviselõ ezáltal hozzátartozójával irányítási (felügyeleti), ellenõrzési vagy elszámolási kapcsolatba kerülne. A pályázathoz csatolni kell: – részletes szakmai önéletrajzot (felsorolva az esetleges szakmai kitüntetéseket és egyéb elismeréseket), – a munkakör ellátásával kapcsolatos szakmai elképzeléseket (a képviselõ-testület egy kisebb létszámú, ugyanakkor hatékonyabban mûködõ hivatalt kíván kialakítani. Egyebek mellett fejtse ki véleményét a következõkrõl: elképzelhetõnek és ésszerûnek tartana-e egy olyan – kisvárosi – hivatalt, amely formálisan nem tagozódik osztályokra; lát-e lehetõséget létszámcsökkentésre az intenzivitás erõsítése, és a belsõ tartalékok feltárásának eredményeképpen stb.), – iskolai végzettséget, szakvizsgát igazoló okiratok másolatát, – három hónapnál nem régebbi erkölcsi bizonyítványt vagy a megkérésérõl szóló igazolást, – nyilatkozatot arra vonatkozóan, hogy a pályázó vállalja a vagyonnyilatkozat-tételi kötelezettséget, – nyilatkozatot arra vonatkozóan, hogy személyes adatainak a pályázatban részt vevõ személyek általi megismeréséhez hozzájárul, – nyilatkozatot arról, hozzájárul-e pályázatának nyilvános ülésen való tárgyalásához, vagy sem. A szakmai önéletrajzot és a szakmai elképzeléseket bemutató anyag terjedelmére nézve, a képviselõ-testület nem állapít meg korlátot, ugyanakkor kiköti, hogy a dokumentumokat csakis papíralapon lehet benyújtani. A jelen pályázati kiírásban nevesített iratokon felül benyújtott anyagokat a képviselõ-testület érdemben nem vizsgálja (pl.: külön CD a bemutatkozásra). A kiírásban jelzett okiratokat kell benyújtani, helyettesítõ iratot (pl.: ügyvédi igazolvány) a képviselõ-testület nem fogad el. A képzettséget, végzettséget tanúsító okiratok másolatban is benyújthatók, de a meghallgatás során be kell mutatni az eredeti okiratokat. A pályázatot öttagú elõkészítõ bizottság értékeli. Az érvényes pályázatot benyújtó személyt a képviselõ-testület meghallgatja. A meghallgatás helyérõl és idõpontjáról a kiíró külön értesítést küld nyolc nappal a meghallgatás idõpontja elõtt. A pályázat elbírálásánál – sorrendiség nélkül – elõnyt jelent: – állam- és jogtudományi doktori végzettség, – ugyanazon munkahelyen eltöltött legalább hároméves jegyzõi gyakorlat, – munkaügyi, pénzügyi, közigazgatási szakjogászi végzettség, – polgármesteri hivatalban betöltött egyéb vezetõi (pl.: osztályvezetõi) munkakör, – legalább ötéves egyéb (nem közigazgatási) vezetõi gyakorlat, – a polgármesteri hivatal és az önkormányzat intézményeinek a mûködtetésére, ésszerûsítésére, illetve átszervezésére, szervezet- és létszámigényeinek optimalizálására, továbbá költségtakarékos/költséghatékony feladatellátás módjára rövid program kidolgozása, – tanúsított számítógép-kezelõi képzettség, – legalább középfokú német- vagy angolnyelv-vizsga, – legalább „B” kategóriás gépjármû-vezetõi engedély. Ellátandó feladatok: az Ötv.-ben, a Ktv.-ben, egyéb jogszabályokban meghatározott, a hatásköri jegyzékben deklarált jegyzõi feladatok és hatáskörök ellátása, különös tekintettel Bácsalmás kistérségi központ szerepére, illetve a Mátételke Község Önkormányzatával kötött megállapodás szerint a kvázi körjegyzõi feladatokra is. A kinevezés határozatlan idõre történik, hat hónap próbaidõ kikötésével.

Source: https://magyarkozlony.hu/hivatalos-lapok/1bf3ba28f1f6a32eaeb9a73e23a44535ba211ba7/dokumentumok/4b0d88ed9066283fe8b0fe7c15ecd7caff5e15a0/letoltes